મનુભાઈએ વાત સાંભળી રઘવાયા થઈને ફોન આવ્યો ત્યારે શું સાંભળ્યું તે કહેતા ગયાં, અને તે સાંભળતાં જ એના ઉપરીને બોલાવી વાત કરી. મનુભાઈ અને સરલાબહેન જ હમણા તો આ આખા બનાવના અપરોક્ષ સાક્ષી લાગતાં તેમને પોલીસ સ્ટેશને આવવા કહ્યું. કિશન અને સ્નેહા પણ પેલી સ્ટ્રેચરમાં લઈ જવાતી બોડીઓ જોઈને સાવ જ ભાંગી પડ્યા હતાં. તેમાં પાછી મનુભાઈની અને સરલાબહેનની માનસિક પરિસ્થિતિ જોઈને શું કરવું તે જ સમજાતું નહોતું.